**Ataka-V** (v kóde NATO: **AT-9 Spiral-2**) je riadená raketa vzduch-zem, určená na ničenie moderných tankov, obrnených vozidiel, systémov protivzdušnej obrany, ale je schopná zasiahnuť aj vzdušné ciele letiace v malých výškach nízkou rýchlosťou.

Nosičom rakety sú bojové vrtuľníky Mi-24VM, Mi-35, Mi-28N, Ka-29, Ka-52.

Vznik a vývoj
-------------

Raketa systému Ataka-V bola vytvorená na základe rakety 9M114 systému Šturm-V. Ataka-V však je poháňaná silnejším motorom, ktorý umožnil predĺžiť dostrel a vybavená silnejšou hlavicou s väčšou priebojnosťou.
Koncom 90. rokov 20. storočia prešli vrtuľníky Mi-24V modernizáciou, v rámci ktorej mali integrované nové rakety Ataka-V a Igla-V. Vrtuľník s modernizovaným komplexom výzbroje bol označený Mi-24VM (exportná verzia je označená Mi-35M).

Konštrukcia
-----------

Mi-28N vyzbrojený 16 raketami 9M120 Ataka
Raketa má dĺžku 210 cm a priemer trupu 13 cm. Je vybavená sklopnými krídlami, ktoré majú po odklopení rozpätie 30 cm. Jej štartovacia hmotnosť je 49,5 kg, z čoho 7 kg pripadá na bojovú časť. Dosahuje maximálnu rýchlosť letu 500 m/s). Maximálna výška, z ktorej môže byť vystrelená, je 4 000 m. 

Raketa je navádzaná poloautomatickým rádiovo povelovým systémom Raduga III. Zameriavací systém Tor, pozostávajúci z laserového diaľkomeru a optického systému (televízny a infračervený kanál), umožňuje použitie rakiet vo dne i v noci. 

Potom, čo sa posádka vrtuľníka rozhodne vypustiť raketu, navigátor (operátor) označí na monitore cieľ a stlačí tlačidlo štart. Výsledkom je, že laserový diaľkomer automaticky zmeria vzdialenosť k cieľu a na multifunkčnom displeji prezentuje získané údaje. Pilot nasmeruje vrtuľník tak, aby cieľ zostal označený v štvorcovom poli. Obsluha kontroluje, či je cieľ správne zameraný, a ak je to potrebné, vykoná korekciu ovládacími pákami. Keď sa vrtuľník priblíži dostatočnú vzdialenosť, digitálny počítač vyšle na multifunkčný displej informáciu o tom, že cieľ je v dosahu. Následne môže operátor vypustiť raketu. Počas jej letu dohliada operátor na to, aby bol cieľ pevne zameraný. Ak je to potrebné, vyrovnáva polohu štvorcového poľa pomocou ovládacích pák, až kým nie je cieľ zasiahnutý.

Najvyššia účinnosť použitia rakety Ataka je na vzdialenosť od 800 - 4 000 m. Pravdepodobnosť zásahu na vzdialenosť 4 000 m je 65 - 90%.

Varianty
--------

* **9M120 (9M120M)** - raketa s tandemovou kumulatívnou hlavicou, ktorá dokáže najskôr prekonať dynamickú ochranu tanku a potom preniknúť aj homogénnym pancierom.
* **9M120F** - raketa s vysoko výbušnou hlavicou, určená na boj proti živej sile. Spôsobuje veľké škody najme pri výbuchu v uzavretých priestoroch (v bunkroch, budovách atď.).
* **9M220O** - raketa určená na ničenie vzdušných cieľov. Je vybavená fragmentačnou hlavicou a bezdotykovou poistkou, ktorá sa aktivuje vo vzdialenosti menšej ako 4 m.

Základné charakteristiky
------------------------

Hlavné charakteristiky rakety Ataka-V| Dĺžka trupu | 210 cm |
| Priemer trupu | 13 cm |
| Diaľkový dosah (v m)
* 9M120
* 9M220O
* 9M120M
 | 400-6000400-7000800-8000 |
| Priemerná rýchlosť rakety (v m/s) | 350-400 |
| Štartovacia hmotnosť rakety (v kg) | 49,5 |
| Hmotnosť bojovej časti (v kg) | 7 |
| Prevádzková teplota v oC | -50 až +50 |
| Pravdepodobnosť zasiahnutia cieľa na vzdialenosť 4 000 m | 65 - 90% |
| Typ odpaľovacieho zariadenia
* APU-8/4U
 | Mi-24VM, Mi-35, Mi-28N, Ka-29, Ka-52 |

Používatelia
------------

* Alžírsko  Alžírsko
* Brazília  Brazília
* India  India
* Indonézia  Indonézia
* Irán  Irán
* Kazachstan  Kazachstan
* Rusko  Rusko
* Slovinsko  Slovinsko
* Venezuela  Venezuela

Referencie
----------

1. ↑  Авиационный ракетный комплекс Атака-В

|  |  |
| --- | --- |
| Portal | Portál letectvo |